Er Grennamzer , e oa renet Maastricht war un dro gant dug Brabant ha gant Priñs - Eskob Liège . Chom a reas an traoù e - giz - se betek aloubidigezh ar C ' hallaoued e 1794 . Goude - se , Maastricht a voe pennlec ' h departamant ar Meuse - Inférieure , betek 1814 . War - lerc ' h faezhidigezh Napoleon , en em gavas Maastricht e Rouantelezh Unanet an Izelvroioù e 1815 . Goude an disparti etre Belgia hag an Izelvroioù e voe resisaet an harzoù etre an div vro e 1839 gant Emglev Londrez : Maastricht ha reter Limbourg , daoust dezho bezañ tostoc ' h da Velgia e pep keñver , a voe lakaet en Izelvroioù . Abalamour m ' emañ pell diouzh kreiz an Izelvroioù , en ur vroig paket etre Belgia hag Alamagn , eo chomet distag a - walc ' h Maastricht diouzh ar peurrest eus an Izelvroioù , a - fet spered ha sevenadur .